CELEX: 31992R2888
Language: el
Date: 1992-10-02 00:00:00
Title: Κανονισμός (ΕΟΚ) αριθ. 2888/92 της Επιτροπής της 1ης Οκτωβρίου 1992 περί επαναφοράς της εφαρμογής τελωνειακών δασμών στα προϊόντα κατηγορίας αριθ. 9 (αριθ. παραγγελίας 40.0090), καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων

Avis juridique important

|

31992R2888

Κανονισμός (ΕΟΚ) αριθ. 2888/92 της Επιτροπής της 1ης Οκτωβρίου 1992 περί επαναφοράς της εφαρμογής τελωνειακών δασμών στα προϊόντα κατηγορίας αριθ. 9 (αριθ. παραγγελίας 40.0090), καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 288 της 03/10/1992 σ. 0008 - 0008

ΚΑΝΟΝΙΣΜΟΣ (ΕΟΚ) αριθ. 2888/92 ΤΗΣ ΕΠΙΤΡΟΠΗΣ  της 1ης Οκτωβρίου 1992  περί επαναφοράς της εφαρμογής τελωνειακών δασμών στα προϊόντα κατηγορίας αριθ. 9 (αριθ. παραγγελίας 40.0090), καταγωγής Ταϊλάνδης, δικαιούχου των προβλεπόμενων στον κανονισμό  (ΕΟΚ) αριθ. 3832/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα κλωστοϋφαντουργικά προϊόντα καταγωγής αναπτυσσόμενων χωρών (1), που παρατάθηκε με τον  κανονισμό (ΕΟΚ) αριθ. 3587/91 του Συμβουλίου της 3ης Δεκεμβρίου 1991 (2), και ιδίως το άρθρο 12,  Εκτιμώντας:  ότι, με βάση το άρθρο 10 του εν λόγω κανονισμού, το ευεργέτημα του προτιμησιακού δασμολογικού καθεστώτος παρέχεται, για το 1992, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, μέσα στα όρια των ποσοτήτων  που καθορίζονται στη στήλη 8 του παραρτήματος Ι και στη στήλη 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων- ότι, σύμφωνα με το άρθρο 11 του εν λόγω κανονισμού, η  είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο-  ότι, για τα προϊόντα κατηγορίας αριθ. 9 (αριθ. παραγγελίας 40.0090), καταγωγής Ταϊλάνδης, η οροφή διαμορφώνεται σε 131 τόνους- ότι, στις 3 Ιουλίου 1992, οι εισαγωγές των εν λόγω προϊόντων καταγωγής Ταϊλάνδης, στην Κοινότητα, δικαιούχων των δασμολογικών  προτιμήσεων, έχουν καλύψει διά καταλογισμού το επίπεδο της εν λόγω οροφής-  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Ταϊλάνδης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 6 Οκτωβρίου 1992, η είσπραξη δασμών, που είχε ανασταλεί για το 1992 με βάση τον κανονισμό (ΕΟΚ) αριθ. 3832/90 του Συμβουλίου, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Ταϊλάνδης:        Αύξων  αριθμός  Κατηγορία  Κωδικός ΣΟ  Περιγραφή εμπορευμάτων           40.0090  9 (τόνοι)  5802 11 00  5802 19 00  ex 6302 60 00  Υφάσματα φλοκωτά, σπογγοειδή, πανικά καθαριότητας ή κουζίνας εκτός από πλεκτά, υφασμένα φλοκωτά σπογγοειδή από βαμβάκι       Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Οκτωβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1. (2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1509/92 (ΕΕ αριθ. L 159 της 12. 6. 1992, σ. 1).